**แนวทางการออกแบบและพัฒนาแอปพลิเคชันจองตั๋วเครื่องบินด้วยเอสคิวแอลวิว**

**An Approach for Developing and Designing an Air Ticket Booking Application Using SQL View**

**อภิชญา เชี่ยวสาริกิจ**[[1]](#footnote-1) ชุมพล โมฆรัตน์[[2]](#footnote-2) จักรกฤษณ์ เข็มทอง[[3]](#footnote-3)

**Aphidchaya Chiewsarikij**1,Chumpol Mokarat2, and Jackit Khemtong3

**บทคัดย่อ**

บทความนี้นำเสนอการออกแบบและพัฒนาแอปพลิเคชันจองตั๋วเครื่องบินด้วยเอสคิวแอลวิว เพื่อออกแบบและพัฒนาและโครงสร้างฐานข้อมูลเชิงสัมพันธ์สำหรับแอปพลิเคชันการจองตั๋วเครื่องบิน ด้วยการประยุกต์การใช้เอสคิวแอลวิว เพื่อให้ผู้ใช้งานเข้าถึงฐานข้อมูลผ่านวิวป้องกันการเข้าถึงฐานข้อมูลหลักโดยตรงเพื่อความปลอดภัย กำจัดสิทธิ์กลุ่มผู้ใช้งานในการเข้าในการเข้าถึงข้อมูลและลดการประมวลผลข้อมูลด้วยคำสั่งเอสคิวแอล โดยมุ่งเน้นการใช้งานเอสคิวแอลวิวเป็นหลัก ที่ซึ่งมีการทดสอบคำสั่งเอสคิวแอลในการจัดการไฟท์บินและการจองตั๋วบนแอปพลิเคชัน พบว่า สามารถลดระยะเวลาการประมวลผลและกำจัดสิทธิ์ของกลุ่มผู้ใช้งานระบบในการเข้าถึงข้อมูลได้ดี

**คำสำคัญ** : แอปพลิเคชันจองตั๋วเครื่องบิน ฐานข้อมูลเชิงสัมพันธ์ เอสคิวแอลวิว

**Abstract**

This article presents the design and development of an application for airline ticket booking with SQL View. Apply with the SQL view to design, develop, and build a relational database structure for an airline ticket booking application. Apply with the SQL view. Users can access the database via views to users protected from direct access to the main database in security, eliminating user group permission and reducing the data processing of SQL queries. We are focused on the SQL view, testing SQL queries for the flight and ticket booking management in the application. We found that reducing the request/response and eliminating the privileges of the user groups improved data access as well.

**Keyword** : Airline Ticket Booking, Relational Database, SQL View

E-mail address : **aphidchaya.chi@rmutto.ac.th**

**คำนำ**

เนื่องจากในการทำธุรกรรมออนไลน์มีบทบาทมากขึ้นทำให้ผู้ใช้งานจำนวนมากเลือกดำเนินการหรือทำธุรกรรมต่าง ๆ ผ่านระบบออนไลน์ โดยหนึ่งในรูปแบบธุรกรรมที่เชื่อมโยงกับการดำเนินชีวิตเป็นอย่างมาก คือ การจองตั๋วเครื่องบิน ที่ซึ่งต้องบริหารจัดการเกี่ยวกับการจัดการไฟท์บินและการจองตั๋วบนแอปพลิเคชัน โดยการออกแบบและพัฒนาระบบดังกล่าวจำเป็นต้องดำเนินการร่วมกับระบบฐานข้อมูล ที่สามารถป้องกันไม่ให้ผู้ใช้งานเข้าถึงข้อมูลทั้งหมดในระบบฐานข้อมูลของหน่วยงาน บางครั้งการออกแบบฐานข้อมูลในระดับกายภาพจำเป็นต้องกําหนดตารางเป็นลักษณะวิว เพื่อเป็นการรักษาความปลอดภัยของข้อมูลและควบคุมการเข้าถึงระบบฐานข้อมูล เนื่องจากหากอนุญาตให้ผู้ใช้งานเข้าถึงตารางข้อมูลจริงอาจยากต่อการควบคุมการใช้งาน ตารางข้อมูลประเภทนี้ เรียกว่า “ตารางเสมือน (Virtual Table)” หรือ “วิว (View)” ตลอดจนวิวช่วยสนับสนุนการการดำเนินการที่เสริมประสิทธิภาพการทำงานของแอปพลิเคชันในด้านการลดระยะเวลาประมวลผล ลดการเขียนคำสั่ง Join Query ซ้ำ ๆ ในการแสดงผลข้อมูลบนแอปพิลเคชันได้อย่างดี

ดังนั้น ผู้พัฒนาจึงเล็งเห็นความสำคัญในการพัฒนาระบบจองตั๋วเครื่องบินออนไลน์ด้วยการใช้เอสคิวแอลวิว โดยมีวัตถุประสงค์เพื่อการออกแบบและพัฒนาและโครงสร้างฐานข้อมูลเชิงสัมพันธ์สำหรับแอปพลิเคชันการจองตั๋วเครื่องบิน ด้วยการประยุกต์การใช้เอสคิวแอลวิว เพื่อให้ผู้ใช้งานเข้าถึงฐานข้อมูลผ่านวิวป้องกันการเข้าถึงฐานข้อมูลหลักโดยตรงเพื่อความปลอดภัย กำจัดสิทธิ์กลุ่มผู้ใช้งานในการเข้าในการเข้าถึงข้อมูลและลดการประมวลผลข้อมูลด้วยคำสั่งเอสคิวแอล

**อุปกรณ์และวิธีการ**

ส่วนนี้ผู้พัฒนากล่าวถึงทฤษฎีและเครื่องมือที่ใช้ในการดำเนินการวิจัย ประกอบด้วยดังนี้

**แอปพลิเคชัน (Application)**

แอปพลิเคชัน เป็นโปรแกรมที่อำนวยความสะดวกในด้านต่าง ๆ ที่ออกแบบมาสำหรับโมบาย (Mobile) แท็บเล็ต (Tablet) หรืออุปกรณ์เคลื่อนที่อื่น ซึ่งในแต่ละระบบปฏิบัติการจะมีผู้พัฒนาแอปพลิเคชันเพื่อให้ตรงกับความต้องการของผู้ใช้งาน โมบายแอปพลิเคชันแบ่งออกเป็น 3 ประเภท ดังนี้ เนทีฟแอปพลิเคชัน (Native Application) ไฮบริดแอปพลิเคชัน (Hybrid Application) และเว็บแอปพลิเคชัน (Web Application) ซึ่งในบทความนี้ผู้พัฒนานำเสนอด้วยเว็บแอปพลิเคชัน ที่ซึ่งพัฒนาเพื่อแสดงผลบนเว็บบราวเซอร์ สำหรับการใช้งานเว็บเพจต่าง ๆ ซึ่งถูกปรับแต่งให้แสดงผลแต่ส่วนที่จำเป็น เพื่อเป็นการลดทรัพยากรในการประมวลผล ของตัวเครื่องสมาร์ทโฟน หรือ แท็บเล็ต ทำให้โหลดหน้าเว็บไซต์ได้เร็ว อีกทั้งผู้ใช้งานยังใช้งานผ่านอินเทอร์เน็ตและอินทราเน็ตในความเร็วตํ่าได้ (บริษัท แมงโก้ คอนซัลแตนท์ จำกัด, 2015)

**ฐานข้อมูลเชิงสัมพันธ์**

ฐานข้อมูลเชิงสัมพันธ์ เป็นการจัดเก็บข้อมูลในลักษณะที่เป็นกลุ่มของข้อมูลที่มีความสัมพันธ์กัน ในฐานข้อมูลใด ๆ สามารถมีตารางตั้งแต่ 1 ตารางขึ้นไปและในแต่ละตารางมีได้หลายคอลัมน์ (Column) และหลายแถว (Row) เช่น ข้อมูลพนักงาน ในตารางประกอบด้วยคอลัมน์ ชื่อ นามสกุล ที่อยู่ เงินเดือน แผนกที่สังกัด เป็นต้น และในตารางมีข้อมูลพนักงานได้มากกว่า 1 คน และตารางข้อมูลพนักงานนั้นอาจจะมีความสัมพันธ์กับตารางอื่นได้เช่นเดียวกัน (วิกิพีเดีย สารานุกรมเสรี, 2564) เช่น ตารางข้อมูลพนักงานและประวัติพนักงาน เป็นต้น

**เอสคิวแอลวิว (SQL View)**

เอสคิวแอลวิว ดำเนินการเก็บรูปแบบการคิวรีที่กำหนดไว้ในเอสคิวแอลวิว ที่ซึ่งมีคำสั่งดึงข้อมูล (Select statement) ที่ใช้งานประจำเพื่อดึงข้อมูลออกมาในรูปแบบที่ต้องการ ซึ่งสามารถทำได้ตั้งแต่การคิวรีข้อมูลทั้งหมดของตารางรวมถึงการทำ SQL Join, SQL Union, SQL Intersect และ SQL Except ที่ผลลัพธ์ออกมาในรูปแบบตาราง โดยไวยากรณ์การสร้างวิว (Suphakit Annoppornchai, 2560) แสดงดังภาพที่ 1

CREATE VIEW VIEW\_NAME AS

SELECT COLUMN1, COLUMN2, ...

FROM TABLE\_NAME

WHERE [CONDITION];

**ภาพที่ 1** โครงสร้างไวยากรณ์การสร้างวิว

**ระบบฐานข้อมูลออราเคิล (Oracle Database System)**

เป็นซอฟต์แวร์สำหรับบริหารจัดการฐานข้อมูล ซึ่งถูกออกแบบมาสำหรับหน่วยงานหรือองค์กรขนาดใหญ่ที่ต้องการระบบจัดการฐานข้อมูลที่ทำงานได้อย่างต่อเนื่อง ด้วยความเสถียรและมีประสิทธิภาพการใช้งานที่ได้รับการรับรองในด้านประสิทธิภาพสูง และ ฟังก์ชันการทำงานที่ออกแบบมาอย่างครบถ้วน ตอบสนองความต้องการของลูกค้าที่หลากหลายได้ดี (TechTalkThai, 2561)

**ภาษาพีเอชพี (PHP Language)**


ภาษาคอมพิวเตอร์ประเภทภาษาสคริปต์ (Scripting Language) โดยคำสั่งต่าง ๆ เก็บอยู่ในไฟล์ที่เรียกว่า “Script” และเวลาใช้งานต้องอาศัยตัวแปรชุดคำสั่ง ตัวอย่างภาษาสคริปต์ เช่น JavaScript, Perl เป็นต้น โดยลักษณะของพีเอชพีที่แตกต่างจากภาษาสคริปต์แบบอื่น คือ ได้รับการพัฒนาและออกแบบมา เพื่อใช้งานในการสร้างเอกสารแบบเอชทีเอ็มแอล (HTML) โดยสามารถสอดแทรกหรือแก้ไขเนื้อหาได้โดยอัตโนมัติ ที่ซึ่งเป็นเครื่องมือที่สำคัญที่ช่วยให้สร้างเว็บเพจที่มีการโต้ตอบกับผู้ใช้ (Dynamic Web Pages) ได้อย่างมีประสิทธิภาพ (Mindphp, 2565)

**งานวิจัยที่เกี่ยวข้อง**

ในปี พ.ศ. 2553 นิตยา เกิดประสพ (นิตยา เกิดประสพ, 2553) นำเสนอการเพิ่มประสิทธิภาพการประมวลผลข้อคำถามด้วยวิวข้อมูลและโมเดลจากการทำเหมืองข้อมูล โดยวัตถุประสงค์หลักของงานวิจัยนี้ต้องการพัฒนาแนวทางการใช้ประโยชน์วิวข้อมูลและโมเดลที่ได้จากการทำเหมืองข้อมูล เพื่อเพิ่มประสิทธิภาพการประมวลผลข้อคำถาม จากการพัฒนาระบบต้อนแบบและทดสอบประมวลด้วยคำถามกับฐานข้อมูลจริง ต่อมาในปี พ.ศ. 2560 รัตนา สุวรรณวิชนีย์ และ คณะ (รัตนา สุวรรณวิชนีย์, ปราลี มณีรัตน์ และ บุญศิริ มะสัน, 2560) ได้ออกแบบมุมมองข้อมูลเพื่อพัฒนาระบบรายงานหลายมิติของสำนักงานคณะกรรมการวิจัยแห่งชาติ นำมาใช้งานในการบริหารจัดการข้อมูลงานวิจัยและงบประมาณวิจัยของหน่วยงานภาครัฐและแหล่งทุนของหน่วยงานต่าง ๆ โดยการใช้ Microsoft SQL Server 2012 และการกำหนดมิติของข้อมูลโดยการใช้โปรแกรมทาโบล (Tableau) ซึ่งเป็นโปรแกรมทางด้านระบบธุรกิจอัจฉริยะ (Business Intelligence : BI) ด้วย (view) ในการออกแบบและสร้างมุมมองข้อมูลจากระบบ NRMS จากนั้นเชื่อมต่อมุมมองข้อมูลกับโปรแกรมทาโบล เพื่อกำหนดมิติของข้อมูล และค่าที่ใช้ในการคำนวณ เพื่อใช้ในการพัฒนาระบบรูปแบบรายงานหลายมิติเพื่อสนับสนุนการตัดสินใจเชิงนโยบาย ของ วช. และ ในปี พ.ศ. 2561 ปัทมา เที่ยงสมบุญ และ นิเวศ จิระวิชิตชัย (ปัทมา เที่ยงสมบุญ และ นิเวศ จิระวิชิตชัย, 2561) นำเสนอการพัฒนาระบบธุรกิจอัจฉริยะเพื่อสนับสนุนการพยากรณ์และการตัดสินใจของผู้บริหารกรณีศึกษากลุ่มโรงพยาบาล โดยใช้โปรแกรม Microsoft Power BI ร่วมกับ Oracle Database Server 11g และนำข้อมูลการรักษาโรคไม่ติดต่อเรื้อรัง (NCDs) ปี 2553-2560 จากฐานข้อมูลระบบสารสนเทศโรงพยาบาล ด้วยการสร้าง View Oracle ด้วยโปรแกรม PL/SQL Developer เพื่อเพิ่มประสิทธิภาพในการวิเคราะห์และการวางแผนกลยุทธ์ขององค์กรและใช้อัลกอริทึมการพยากรณ์เทคนิคเอ็กซ์โพเนนเชียลของโปรแกรม Microsoft Power BI ในการพยากรณ์แนวโน้มรายได้ การรักษาพยาบาลและจำนวนผู้ป่วยกลุ่มโรคเรื้อรังไม่ติดต่อ NCDs และทดสอบประสิทธิภาพของระบบโดยการทำแบบสอบถามความพึงพอใจในการใช้งานของผู้บริหารตามลำดับ

**ผลการทดลองและวิจารณ์**

ในการดำเนินงานการออกแบบและพัฒนาแอปพลิเคชันจองตั๋วเครื่องบินด้วยเอสคิวแอลวิวนั้น ประกอบด้วยการดำเนินงาน ดังภาพที่ 2



**ภาพที่ 2** ภาพรวมวิธีการดำเนินงาน

**การออกแบบคิวรี (Query Design)**


ในขั้นตอนการเตรียมคิวรีเป็นการสร้างคำสั่งเอสคิวแอล เพื่อดึงข้อมูลจากฐานข้อมูลระบบ โดยการสร้างเอสคิวแอลวิว ซึ่งดำเนินการในฐานข้อมูลออราเคิล เพื่อดึงข้อมูลที่ผู้ใช้ต้องการเรียกดูโดยต้องไม่กระทบกับฐานข้อมูลหลัก ได้แก่ ข้อมูลไฟท์บิน และ ข้อมูลการจองตั๋ว ดังตารางที่ 1

**Table 1** Designing and Building a Sql View

|  |  |
| --- | --- |
| **ชื่อวิว** | **เอสคิวแอลวิว** |
| **วิวข้อมูลไฟท์การบิน**  **(View\_Fight)** | CREATE VIEW **Fight\_View** as  SELECT a.name\_airline as NameAirline,p.size\_plane as SizePlane,  f.s\_up as takeoff, f.s\_down as landing, to\_char (f.date\_fight, ‘DD-MON-YY’)  as datefight, to\_char (f.date\_fight, ‘HH24:MI’) as time fight, f.price as pricthisfight  FROM Airline a join plane p on a.Id\_airline = p.id\_airline join fight f on p.Id\_plane=f.id\_plane; |
| **วิวข้อมูลการจองตั๋ว**  **(View\_Booking)** | CREATE VIEW **View\_Booking** as  SELECTs.name\_person,s.id\_card,a.name\_airline,f.s\_up,f.s\_down,f.date\_fight,  b.quantity,b.total\_price,b.status\_payment  FROM Person s JOIN Bookticket b on s.id\_person =b.id\_person  JOIN fight f on b.id\_fight = f.id\_fight JOIN plane p on f.id\_plane = p.id\_plane  JOIN airline a on p.id\_airline = a.id\_airline; |

**การประมวลผลคิวรี (Query Processing)**



ในขั้นตอนการประมวลผลคิวรี เป็นการดำเนินงานต่อจากการนำเข้าคิวรีจากผู้ใช้งาน โดยจะทำการสร้างคำสั่งเพื่อให้สามารถแสดงผลลัพท์ที่ผู้ใช้ต้องการเรียกดู โดยจะเริ่มทำการตรวจสอบว่าผู้ใช้ต้องการเรียกดูข้อมูลใดบ้าง เช่น สายการบิน ไฟท์การบิน การจอง เป็นต้น โดยจะดำเนินการดึงข้อมูลจากวิว ดังแสดงขั้นตอนการดำเนินงานดังภาพที่ 3



**ภาพที่ 3** ขั้นตอนการดำเนินงานประมวลผลคิวรี

**การนำเสนอผลลัพธ์ของข้อมูล (Output Data)**

ในขั้นตอนการนำเสนอผลลัพธ์ของข้อมูล เป็นการแสดงข้อมูลที่เป็นผลลัพธ์ที่ได้จากขั้นตอนการประมวผลโดยนำเสนอผ่านเว็บแอปพลิเคชัน เพื่อให้ผู้ใช้สามารถนำข้อมูลผลลัพธ์ไปใช้งานต่อยอดได้ จากการดำเนินการทำให้ฐานข้อมูลทำงานร่วมกันกับเว็บแอปพลิเคชันได้เป็นอย่างดี โดยใช้งานผ่านเอสคิวแอลวิวเป็นหลัก ซึ่งแสดงผลลัพธ์การดำเนินงานผ่านส่วนต่อประสานผู้ใช้ ดังนี้ การแสดงส่วนหน้าการจองตั๋ว และ การแสดงข้อมูลไฟต์การบิน ดังภาพที่ 4

**ภาพที่ 4** ส่วนต่อประสานผู้ใช้งานจากการประมวลผลเอสคิวแอลวิว

**สรุปผลและเสนอแนะ**

จากการศึกษาวิจัยสามารถสรุปผลการดำเนินงานโดยการเปรียบเทียบระยะเวลาการประมวลผลเอสคิวแอลวิวและกำจัดสิทธิ์ ดังกราฟที่ 1 และ กราฟที่ 2




Figure 1 Compare the query duration from join and query from View\_fight table.



Figure 2 Compare the query duration from join and query from View\_booking table.

จากกราฟที่ 1 และ กราฟที่ 2 พบว่าการคิวรีจาก View ระยะเวลาที่น้อยกว่าการคิวรี โดยการ JOIN Table และเมื่อเพิ่มจำนวนคนในการคิวรีทำให้ระยะเวลามากขึ้น

โดยมีข้อเสนอแนะควรมีการประยุกต์การใช้งานวิวที่ฟังก์ชันอื่นในระบบการจองตั๋วเครื่องบินและเพิ่มเติมเรื่องความปลอดภัยในการเขียนโค้ดเมื่อนำข้อมูลมาแสดงบนหน้าเว็บไซต์

**เอกสารอ้างอิง**

บริษัท แมงโก้ คอนซัลแตนท์ จำกัด. 2015. **Application แอพพลิเคชั่น คืออะไร.** แหล่งที่มา: https://www.mangoconsultant.com/th/news-knowledge/knowledge/274-application-แอพพลิเคชั่น-คืออะไร, 5 กันยายน 2565.

วิกิพีเดีย สารานุกรมเสรี. 2564. **ฐานข้อมูลเชิงสัมพันธ์**. แหล่งที่มา: https://th.wikipedia.org/wiki/ฐานข้อมูลเชิงสัมพันธ์, 4 กันยายน 2565.

Suphakit Annoppornchai. 2560. **Database SQL - VIEW**. แหล่งที่มา: https://saixiii.com/database-sql-view/, 4 กันยายน 2565.

TechTalkThai. 2561. **Oracle Database Appliance “ง่าย-แรง-ถูก” มิติใหม่แห่งการใช้ Oracle Database**. แหล่งที่มา: https://www.techtalkthai.com/oracle-database-appliance-simple-reliable-affordable/, 4 กันยายน 2565.

Mindphp. 2565. **PHP คืออะไร?**. แหล่งที่มา: https://www.mindphp.com/คู่มือ/73-what/2127-php-what.html, 4 กันยายน 2565.

นิตยา เกิดประสพ. 2553. **การเพิ่มประสิทธิภาพการประมวลผลข้อคำถามด้วยวิวข้อมูลและโมเดลจากการทำเหมืองข้อมูล**. รายงานการวิจัยมหาวิทยาลัยเทคโนโลยีสุรนารี, มหาวิทยาลัยเทคโนโลยีสุรนารี.

รัตนา สุวรรณวิชนีย์, ปราลี มณีรัตน์ และ บุญศิริ มะสัน. 2560. การออกแบบมุมมองข้อมูลเพื่อพัฒนาระบบรายงานหลายมิติของสำนักงานคณะกรรมการวิจัยแห่งชาติ, น. 10-18. *ใน* **การประชุมวิชาการระดับชาติครั้งที่ 2 มหาวิทยาลัยเกษตรศาสตร์ วิทยาเขตศรีราชา ประจำปีการศึกษา 2560**. มหาวิทยาลัยเกษตรศาสตร์, กรุงเทพฯ.

ปัทมา เที่ยงสมบุญ และ นิเวศ จิระวิชิตชัย. 2561. พัฒนาระบบธุรกิจอัจฉริยะเพื่อสนับสนุนการพยากรณ์และการตัดสินใจของผู้บริหารกรณีศึกษากลุ่มโรงพยาบาล. **วารสาร Veridian E Journal, สาขาวิทยาศาสตร์และเทคโนโลยี มหาวิทยาลัยศิลปากร** 5 (4): 16-30.

1. , 2, 3 สาขาวิชาเทคโนโลยีสารสนเทศ คณะบริหารธุกิจและเทคโนโลยีสารสนเทศ มหาวิทยาลัยเทคโนโลยีราชมงคลตะวันออก

   วิทยาเขตจักรพงษภูวนารถ

   Information Technology Major, Faculty of Business Administration and Information Technology, Rajamangala University of Technology Tawan-ok Chakrabongse Bhuwanat [↑](#footnote-ref-1)
2. [↑](#footnote-ref-2)
3. [↑](#footnote-ref-3)